Թուրքիայի ռազմական կոչումներ

Այս հոդվածը ներկայացնում է Թուրքիայի զինված ուժերի ռազմական կոչումները և դրանց համապատասխանող տարբերանշանները։ 

Թուրքիայի զինված ուժերի զինծառայողների մի մասը՝ սպաները, կրում են ուսադիրներ, որոնք միմյանցից տարբերվում են
ա. ուսադիրի դաշտի գույնով,
բ. այդ դաշտում դասավորված աստղերի քանակությամբ։
Բոլոր սպաների ուսադիրերի վրայի աստղերի մեծությունը նույնն է՝ անկախ նրանից, թե բարձագո՞ւյն հրամկազմի կոչում է (օրինակ՝ բանակի, կորպուսի գեներալներ), թե՞ ավագ կամ կրտսեր սպայակազմի (օրինակ՝ գնդապետ, մայոր կապիտան, ավագ լեյտենանտ)։
Բարձրագույն սպայակազմի (բրիգադային գեներալից մինչև բանակի գեներալ) ուսադիրների վրա առկա է ոսկեգույն պսակ՝ խաչված սուսերներով։
Ավագ սպայակազմի (մայորից մինչև գնդապետ) ուսադիրների վրա առկա է ոսկեգույն պսակ՝ առանց խաչված սուսերների։
Կրտսեր սպայակազմի (լեյտենանտից կապիտան) ուսադիրների վրա չկա ոսկեգույն պսակ՝ կան միայն աստղեր, իսկ կրտսեր լեյտենանտի ուսադիրի վրա աստղի փոխարեն երկար ուղղանկյուն է (գալուն)։
Թուրքիայի զինված ուժերի զինծառայողների մյուս մասը՝ ենթասպաները և շարքային կազմը, կրում են թևնիշներ։


== Թուրքիայի ցամաքային զորքեր (բանակ) ==

Թուրքիայի ցամաքային զորքերի (Թուրքիայի բանակ) զինծառայողները (սպաները) կրում են ուսադիրներ, որոնց ՛՛դաշտի՛՛ գույնը կանաչ է, իսկ այդ դաշտում դասավորված աստղերը՝ ոսկեգույն։ Աստղերի մեծությունը նույնն է՝ անկախ նրանից, թե բարձագո՞ւյն հրամկազմի կոչում է, թե՞ ավագ կամ կրտսեր սպայակազմի։
Թուրքիայի ցամաքային զորքերում (բանակում) առկա են երկու ռազմական կոչում, որոնք չկան Թուրքիայի զինված ուժերի մյուս տեսակներում. դրանք են՝ 

բանակի գեներալ - Թուրքիայի Գլխավոր շտաբի պետ, որի ուսադիրը տարբերվում է մյուս (՛՛սովորական՛՛) բանակի գեներալներից նրանով, որ ուսադիրը շրջանակված է ոսկեգույն կաղնետերևների պսակով,
մարշալ (թուրքերեն՝ mareşal), որի ուսադիրի ՛՛դաշտը՛՛ ամբողջությամբ ոսկեգույն է. ՛՛մարշալի՛՛ կոչումն ամենաբարձրն է Թուրքիայի զինված ուժերում, սակայն խաղաղ ժամանակ ոչ ոքի չի շնորհվում. այս կոչումը շնորհվում է միայն պատերազմի ժամանակ. մարշալի կոչում ունեն Թուրքիայի հանրապետության նախագահ Մուստաֆա Քեմալ Աթաթուրքը, Թուրքիայի երկրորդ նախագահ Իսմեթ Ինյոնյուն, ինչպես նաև Թուրքիայի Գլխավոր շտաբի պետերից ժամանակագրորեն թիվ 2-րդը՝ Ֆևզի Չեքմեքը։


=== Բարձրագույն սպայակազմ (գեներալիտետ) ===
Թուրքիայի ցամաքային զորքերի (բանակի) բարձրագույն սպայակազմի ուսադիրների վրա, ինչպես և Թուրքիայի ռազմաօդային ուժերի և Թուրքիայի ժանդարմերիայի բարձրագույն սպայակազմի ուսադիրների վրա, առկա է ոսկեգույն պսակ՝ խաչված սուսերներով։ Պսակի գագաթին լուսնի մահիկն ու փոքր աստղն են, որոնք խորհրդանշում են Թուրքիայի հանրապետության պետական զինանշանը։

Բրիգադային գեներալի (բրիգադի գեներալ) ուսադիրի վրա առկա է մեկ ոսկեգույն աստղ։
Դիվիզիայի գեներալի (գեներալ-մայոր) ուսադիրի վրա առկա է երկու ոսկեգույն աստղ։
Կորպուսային գեներալի (գեներալ-լեյտենանտ) ուսադիրի վրա առկա է երեք ոսկեգույն աստղ, որոնք շարված են եռանկյունաձև։
Բանակի գեներալի ուսադիրի վրա առկա է չորս ոսկեգույն աստղ։ Այստեղ փոխվում է նաև աստղերի շարվածքը՝ երկու աստղը հորիզոնական, երկուսը՝ ուղղահայաց դիրքով են։
		
		
		
		
		


=== Ավագ սպայակազմ (շտաբս-սպաներ) ===
Ավագ սպայակազմի ուսադիրների վրա առկա է ոսկեգույն պսակ՝ առանց խաչված սուսերների։ Պսակի գագաթին լուսնի մահիկն ու փոքր աստղն են, որոնք խորհրդանշում են Թուրքիայի հանրապետության պետական զինանշանը։ Գնդապետի ուսադիրի վրա առկա է երեք ոսկեգույն աստղ։ Դրանք շարված են ուսադիրի երկայնքով։ Փոխգնդապետի ուսադիրի վրա առկա է երկու ոսկեգույն աստղ։ Մայորի ուսադիրի վրա առկա է մեկ ոսկեգույն աստղ։

		
		


=== Կրտսեր սպայակազմ ===
Կրտսեր սպայակազմի ուսադիրների վրա չկա ոսկեգույն պսակ՝ կան միայն աստղեր (կրտսեր լեյտենանտի ուսադիրի վրա՝ երկար ուղղանկյուն)։ 
Կապիտանի ուսադիրի վրա առկա է երեք ոսկեգույն աստղ։ Ավագ լեյտենանտի ուսադիրի վրա առկա է երկու ոսկեգույն աստղ։ Լեյտենանտի ուսադիրի վրա առկա է մեկ ոսկեգույն աստղ։ Կրտսեր լեյտենանտի ուսադիրի վրա աստղի փոխարեն երկար ուղղանկյուն է։

		
		
		


=== Ենթասպաներ և շարքային կազմ ===
Թուրքիայի ցամաքային զորքերի ենթասպայական և շարքային կազմի կոչումները ներկայացված են հետևյալ աղյուսակում.
Թուրքիայի ցամաքային զորքերում ենթասպայական և շարքային անձնակազմը ուսադիրներ չի կրում, այլ միայն թևնիշներ, որոնց վրա ներկայացված է նրանց ռազմական կոչումը։ Թևնիշների ՛՛դաշտը՛՛ կանաչ գույնի է։ Գալունները՝ արհեստավարժ կամ կադրային ենթասպայական կազմի համար ոսկեգույն են, իսկ ժամկետային պարտադիր զինծառայության զինծառայողների (շարքային կազմի) համար՝ կարմիր գույնի են։


== Թուրքիայի ռազմաօդային ուժեր ==

Թուրքիայի ռազմաօդային ուժերի զինծառայողները (սպաները) կրում են ուսադիրներ, որոնց ՛՛դաշտի՛՛ գույնը կապույտ է, իսկ այդ դաշտում դասավորված աստղերը՝ ոսկեգույն։ Աստղերի մեծությունը նույնն է՝ անկախ նրանից, թե բարձագո՞ւյն հրամկազմի կոչում է, թե՞ ավագ կամ կրտսեր սպայակազմի։
Թուրքիայի ռազմաօդային ուժերի զինադրոշի կապույտ պաստառի վրա պատկերված է կենտրոնում՝ սպիտակ արծիվ, նրա գլխից վեր՝ չորս սպիտակ աստղ։ Այդ 4 աստղը նշանակում է, որ Թուրքիայի ռազմաօդային ուժերի գլխավոր հրամանատարը 4-աստղանի զորավար է, այսինքն՝ ՛՛օրգեներալ՛՛ կամ բանակի գեներալ։
Սակայն ռազմաօդային ուժերում ևս կա մարշալ (թուրքերեն՝ mareşal) կոչումը, որի ուսադիրի ՛՛դաշտը՛՛ ամբողջությամբ ոսկեգույն է։ ՛՛Մարշալի՛՛ կոչումն ամենաբարձրն է Թուրքիայի ռազմաօդային ուժերում։ Խաղաղ ժամանակ ոչ ոքի չի շնորհվում. այս կոչումը շնորհվում է միայն պատերազմի ժամանակ։


=== Բարձրագույն սպայակազմ (գեներալիտետ) ===
Թուրքիայի ռազմաօդային ուժերի Բարձրագույն սպայակազմի ուսադիրների վրա, ինչպես և Թուրքիայի ցամաքային զորքերի և Թուրքիայի ժանդարմերիայի բարձրագույն սպայակազմի ուսադիրների վրա, առկա է ոսկեգույն պսակ՝ խաչված սուսերներով։ Պսակի գագաթին լուսնի մահիկն ու փոքր աստղն են, որոնք խորհրդանշում են Թուրքիայի հանրապետության պետական զինանշանը։

Բրիգադային գեներալի (բրիգադի գեներալ) ուսադիրի վրա առկա է մեկ ոսկեգույն աստղ։
Դիվիզիայի գեներալի (գեներալ-մայոր) ուսադիրի վրա առկա է երկու ոսկեգույն աստղ։
Կորպուսային գեներալի (գեներալ-լեյտենանտ) ուսադիրի վրա առկա է երեք ոսկեգույն աստղ, որոնք շարված են եռանկյունաձև։
Բանակի գեներալի ուսադիրի վրա առկա է չորս ոսկեգույն աստղ։ Այստեղ փոխվում է նաև աստղերի շարվածքը՝ երկու աստղը հորիզոնական, երկուսը՝ ուղղահայաց դիրքով են։ Բանակի գեներալի ռազմական կոչումը անմենաբարձրն է ռազմաօդային ուժերում (խաղաղ ժամանակ)։ Պատերազմի ժամանակ շնորհվում է նաև ՛՛ռազմաօդային ուժերի մարշալ՛՛ կոչումը։
		
		
		


=== Ավագ սպայակազմ (շտաբս-սպաներ) ===
Ավագ սպայակազմի ուսադիրների վրա առկա է ոսկեգույն պսակ՝ առանց խաչված սուսերների։ Գնդապետի ուսադիրի վրա առկա է երեք ոսկեգույն աստղ։ Փոխգնդապետի ուսադիրի վրա առկա է երկու ոսկեգույն աստղ։ Մայորի ուսադիրի վրա առկա է մեկ ոսկեգույն աստղ։

		
		


=== Կրտսեր սպայակազմ ===
Կրտսեր սպայակազմի ուսադիրների վրա չկա ոսկեգույն պսակ՝ կան միայն աստղեր (կրտսեր լեյտենանտի ուսադիրի վրա՝ երկար ուղղանկյուն)։ 
Կապիտանի ուսադիրի վրա առկա է երեք ոսկեգույն աստղ։ Ավագ լեյտենանտի ուսադիրի վրա առկա է երկու ոսկեգույն աստղ։ Լեյտենանտի ուսադիրի վրա առկա է մեկ ոսկեգույն աստղ։ Կրտսեր լեյտենանտի ուսադիրի վրա աստղի փոխարեն երկար ուղղանկյուն է։

		
		
		


=== Ենթասպաներ և շարքային կազմ ===
Թուրքիայի ռազմաօդային ուժերի ենթասպայական և շարքային կազմի կոչումները ներկայացված են հետևյալ աղյուսակում.


=== Ենթասպաներ և շարքային կազմ ===
Թուրքիայի ցամաքային զորքերի ենթասպայական և շարքային կազմի կոչումները ներկայացված են հետևյալ աղյուսակում.

Թուրքիայի ռազմաօդային ուժերում ենթասպայական և շարքային անձնակազմը ուսադիրներ չի կրում, այլ միայն թևնիշներ, որոնց վրա ներկայացված է նրանց ռազմական կոչումը։ Թևնիշների ՛՛դաշտը՛՛ կապույտ գույնի է։ Գալունները՝ արհեստավարժ կամ կադրային ենթասպայական կազմի համար ոսկեգույն են, իսկ ժամկետային պարտադիր զինծառայության զինծառայողների (շարքային կազմի) համար՝ կարմիր գույնի են։


== Թուրքիայի ռազմածովային ուժեր ==

Թուրքիայի ռազմածովային ուժերի զինծառայողներից ուսադիրներ են կրում 

բարձրագույն սպաները՝ ծովակալները՝ բյույուքամիրալները, օրամիրալները, կորամիրալները, թյումամիրալները և թուղամիրալները,
ավագ սպաները՝ դենիզալբայները, դենիզյարբայները և դենիզբինբաշիները,
կրտսեր սպաները՝ դենիզյուզբաշիները, դենիզյուսթեղմենները, դենիզթեղմնները, դենիզասթեղմենները։
ավագ ենթասպաները։Թուրքիայի ռազմածովային ուժերի ավելի ցածր ռազմական կոչումներ ունեցող զինծառայողները ուսադիրներ չեն կրում։ Նրանց կոչումները ներկայացված են միայն թևնիշներով։ Թուրքիայի ռազմածովային ուժերի զինծառայողների տարբերանշաններին նույնական են Թուրքիայի առափնյա պահպանության զինծառայողների տարբերանշանները։
Թուրքիայի ռազմածովային ուժերի զինադրոշի կարմիր պաստառի վրա պատկերված է կենտրոնում՝ սպիտակ խարիսխ և չորս սպիտակ աստղ՝ յուրաքանչյուր անկյունում՝ 1-ական։ Այդ չորս աստղը նշանակում են, որ Թուրքիայի ռազմածովային ուժերի գլխավոր հրամանատարը 4-աստղանի ծովակալ է, այսինքն՝ ՛՛օրամիրալ՛՛։
Սակայն ռազմածովային ուժերում ևս կա ցամաքային և օդային ուժերի մարշալ (թուրքերեն՝ mareşal) կոչումներին համարժեք կոչում, որը կոչվում է Բյույուքամիրալ 	(թուրքերեն՝ Büyükamiral) կամ Մեծ Ծովակալ։ Վերջինիս ուսադիրի ՛՛դաշտն՛՛ ամբողջությամբ ոսկեգույն է։ ՛՛Բյույուքամիրալ՛՛ կամ ՛՛Մեծ ծովակալ՛՛ կոչումն ամենաբարձրն է Թուրքիայի ռազմածովային ուժերում։ Խաղաղ ժամանակ ոչ ոքի չի շնորհվում. այս կոչումը շնորհվում է միայն պատերազմի ժամանակ։


=== Թուրքիայի ռազմածովային ուժերի բարձրագույն սպայակազմը (ծովակալները) ===
Թուրքիայի ռազմածովային ուժերում բարձրագույն սպայակազմը կրում է ծովակալական կոչումներ՝

Մեծ Ծովակալ, թուրքերեն՝ Բյույուք Ամիրալ, Büyük Amiral (Türk Deniz Kuvvetleri), համարժեք է բանակի կամ ռազմաօդային ուժերի մարշալ կոչմանը,
օրամիրալ, համարժեք է բանակի ծովակալ կամ նավատորմի ծովակալ կոչմանը,
կորամիրալ, համարժեք է կորպուսի ծովակալ, տորմիղի կամ էսկադրայի ծովակալ, փոխ-ծովակալ կոչմանը,
թյումամիրալ, համարժեք է դիվիզիայի ծովակալ, էսկադրայի փոխ-ծովակալ կոչմանը,
թուղամիրալ, համարժեք է բրիգադի ծովակալ կամ դեր-ծովակալ կոչմանը։


=== Թուրքիայի ռազմածովային ուժերի ավագ սպայակազմը (նավապետները) ===
Թուրքիայի ռազմածովային ուժերում ավագ սպայակազմը կրում է նավապետական կոչումներ՝

դենիզ ալբայ, բառացիորեն նշանակում է ծովային գնդապետ, համարժեք է շատ երկրների ռազմածովային ուժերի 1-ին դասի նավապետի կոչմանը,
դենիզ յարբայ, բառացիորեն նշանակում է ծովային փոխգնդապետ, համարժեք է շատ երկրների ռազմածովային ուժերի 2-րդ դասի նավապետի կոչմանը,
դենիզ բինբաշի, բառացիորեն նշանակում է ծովային մայոր կամ ծովային հազարապետ, համարժեք է շատ երկրների ռազմածովային ուժերի 3-րդ դասի նավապետի կոչմանը։


=== Թուրքիայի ռազմածովային ուժերի կրտսեր սպայակազմը (նավային սպաները) ===
Թուրքիայի ռազմածովային ուժերում կրտսեր սպայակազմը կրում է նավասպայական կոչումներ՝

դենիզ յուզբաշի, բառացիորեն նշանակում է ծովային կապիտան կամ ծովային հարյուրապետ, համարժեք է շատ երկրների ռազմածովային ուժերի փոխնավապետի կամ կապիտան-լեյտենանտի կոչմանը,
դենիզ ուսթեղմեն, բառացիորեն նշանակում է ծովային ավագ լեյտենանտ,
դենիզ թեղմեն, բառացիորեն նշանակում է ծովային լեյտենանտ,
դենիզ ասթեղմեն, բառացիորեն նշանակում է ծովային կրտսեր լեյտենանտ։


=== Թուրքիայի ռազմածովային ուժերի ենթասպայական և շարքային կազմը (նավազներ և նավաստիներ) ===
Թուրքիայի ռազմածովային ուժերի ենթասպայական և շարքային կազմի կոչումները ներկայացված են հետևյալ աղյուսակում.


=== Ենթասպաներ և շարքային կազմ ===
Թուրքիայի ցամաքային զորքերի ենթասպայական և շարքային կազմի կոչումները ներկայացված են հետևյալ աղյուսակում.

Թուրքիայի ռազմածովային ուժերում ենթասպայական և շարքային անձնակազմը ուսադիրներ չի կրում, այլ միայն թևնիշներ, որոնց վրա ներկայացված է նրանց ռազմական կոչումը։ Թևնիշների ՛՛դաշտը՛՛ սև գույնի է։ Գալունները՝ արհեստավարժ կամ կադրային ենթասպայական կազմի համար ոսկեգույն են, իսկ ժամկետային պարտադիր զինծառայության զինծառայողների (շարքային կազմի) համար՝ կարմիր գույնի են։


==== Թուրքիայի ռազմածովային ուժերի ենթասպայական և շարքային կազմի (նավազներ և նավաստիներ) լուսանկարներ ====

		


== Ժանդարմերիայի գլխավոր հրամանատարություն ==

Թուրքիայի ժանդարմերիայում ռազմական կոչումները հար և նման են Թուրքիայի ցամաքային զորքերում առկա ռազմական կոչումներին։ Տարբերությունը կայանում է նրանում, որ ժանդարմերիայում ամենաբարձր ռազմական կոչումը բանակի գեներալն է։ 
Սպաների ուսադիրները և ենթասպայական ու շարքային կազմի թևնիշները ևս նման են ցամաքային զորքերի ուսադիրներին ու թևնիշներին։
Սակայն կան նաև ժանդարմերիայի հատուկ թևնիշներ, որոնք տարբերակում են ժանդարմական զորքերի զինծառայողներին բանակի, այսինքն՝ ցամաքային զորքերի զինծառայողներից։


=== Ժանդարմերիայի սպաների կոչումները և ուսադիրները ===


==== Բարձրագույն սպաների կոչումները և ուսադիրները ====

		
		
		


==== Ավագ սպաների կոչումները և ուսադիրները ====

		
		


==== Կրտսեր սպաների կոչումները և ուսադիրները ====

		
		
		


=== Ժանդարմերիայի ենթասպաների և շարքային կազմի կոչումները և թևնիշները ===
Թուրքիայի ժանդարմերիայի ենթասպայական և շարքային կազմի կոչումները ներկայացված են հետևյալ աղյուսակում.


=== Ենթասպաներ և շարքային կազմ ===
Թուրքիայի ցամաքային զորքերի ենթասպայական և շարքային կազմի կոչումները ներկայացված են հետևյալ աղյուսակում.

Թուրքիայի ժանդարմերիայում ենթասպայական և շարքային անձնակազմը ուսադիրներ չի կրում, այլ միայն թևնիշներ, որոնց վրա ներկայացված է նրանց ռազմական կոչումը։ Թևնիշների ՛՛դաշտը՛՛ կանաչ գույնի է։ Գալունները՝ ՛՛Ավագ ենթասպայից՛՛ մինչև ՛՛Սերժանտ՛՛ ոսկեգույն են, իսկ ՛՛Կրտսեր սերժանտից՛՛ կամ ՛՛Մասնագետ տասնապետից՛՛ մինչև ՛՛Շարքայինը՛՛ կարմիր գույնի են։

		


== Առափնյա պահպանության հրամանատարություն ==

Թուրքիայի առափնյա պահպանության զինծառայողների տարբերանշանները նույնական են Թուրքիայի ռազմածովային ուժերի զինծառայողների տարբերանշաններին։ Այստեղ սպայակազմը և ավագ ենթասպաները կրում են և՛ ուսադիրներ, և՛ թևնիշներ, որոնց վրա պատկերված են նրանց կոչումներին համապատասխան տարբերանշաններ, իսկ սերժանտական և շարքային կազմը կրում է միայն թևնիշներ՝ իրենց կոչումներին համապատասխան տարբերանշաններով։
Թուրքիայի առափնյա պահպանության զինադրոշի նարնջագույն պաստառի վրա պատկերված է աջ վերին անկյունը ձախ ստորին անկյունին միացնող սև երիզ և մյուս երկու անկյուններում՝ 2 սպիտակ աստղ։ Դա նշանակում է, որ Թուրքիայի առափնյա պահպանության գլխավոր հրամանատարը 2-աստղանի ծովակալ է, այսինքն՝ ՛՛թյումամիրալ՛՛, ինչը համարժեք է ցամաքային զորքերի կամ ռազմաօդային ուժերի ՛՛դիվիզիայի գեներալին՛՛ կամ ՛՛գեներալ լեյտենանտին՛՛։


=== Թուրքիայի առափնյա պահպանության բարձրագույն սպայակազմը (ծովակալները) ===
Թուրքիայի առափնյա պահպանությունում, ինչպես և Թուրքիայի ռազմածովային ուժերում բարձրագույն սպայակազմը կրում է ծովակալական կոչումներ, սակայն այստեղ բարձրագույն ռազմական կոչումը սկսվում է ՛՛թյումամիրալից՛՛.
թյումամիրալ, համարժեք է դիվիզիայի ծովակալ, էսկադրայի փոխ-ծովակալ կոչմանը,
թուղամիրալ, համարժեք է բրիգադի ծովակալ կամ դեր-ծովակալ կոչմանը։


=== Թուրքիայի առափնյա պահպանության ավագ սպայակազմը (նավապետները) ===
Թուրքիայի առափնյա պահպանությունում, ինչպես և Թուրքիայի ռազմածովային ուժերում ավագ սպայակազմը կրում է նավապետական կոչումներ՝

դենիզ ալբայ, բառացիորեն նշանակում է ծովային գնդապետ, համարժեք է շատ երկրների ռազմածովային ուժերի 1-ին դասի նավապետի կոչմանը,
դենիզ յարբայ, բառացիորեն նշանակում է ծովային փոխգնդապետ, համարժեք է շատ երկրների ռազմածովային ուժերի 2-րդ դասի նավապետի կոչմանը,
դենիզ բինբաշի, բառացիորեն նշանակում է ծովային մայոր կամ ծովային հազարապետ, համարժեք է շատ երկրների ռազմածովային ուժերի 3-րդ դասի նավապետի կոչմանը։


=== Թուրքիայի առափնյա պահպանության կրտսեր սպայակազմը ===
Թուրքիայի առափնյա պահպանությունում, ինչպես և Թուրքիայի ռազմածովային ուժերում կրտսեր սպայակազմը կրում է նավասպայական կոչումներ՝

դենիզ յուզբաշի, բառացիորեն նշանակում է ծովային կապիտան կամ ծովային հարյուրապետ, համարժեք է շատ երկրների ռազմածովային ուժերի փոխնավապետի կամ կապիտան-լեյտենանտի կոչմանը,
դենիզ ուսթեղմեն, բառացիորեն նշանակում է ծովային ավագ լեյտենանտ,
դենիզ թեղմեն, բառացիորեն նշանակում է ծովային լեյտենանտ,
դենիզ ասթեղմեն, բառացիորեն նշանակում է ծովային կրտսեր լեյտենանտ։


=== Թուրքիայի առափնյա պահպանության ենթասպայական և շարքային կազմը (նավազներ և նավաստիներ) ===
Թուրքիայի առափնյա պահպանության ենթասպայական և շարքային կազմի կոչումները ներկայացված են հետևյալ աղյուսակում.

Թուրքիայի առափնյա պահպանությունում սերժանտական և շարքային անձնակազմը ուսադիրներ չի կրում, այլ միայն թևնիշներ, որոնց վրա ներկայացված է նրանց ռազմական կոչումը։ Թևնիշների ՛՛դաշտը՛՛ սև գույնի է, ինչպես ռազմածովային ուժերում։ Գալունները՝ արհեստավարժ կամ կադրային ենթասպայական կազմի համար ոսկեգույն են, իսկ ժամկետային պարտադիր զինծառայության զինծառայողների (շարքային կազմի) համար՝ կարմիր գույնի են։


== Նշումներ ==


== Ծանոթագրություններ ==